62. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 328 της 21/28 Αυγ. 1995 (ΦΕΚ Α΄ 176) Αντιπροσωπευτική Συνέλευση Κοινωνικού Ελέγχου (ΑΣΚΕ) στον Οργανισμό Αστικών Συγκοινωνιών Αθηνών (Ο.Α.Σ.Α.). Έχοντας υπόψη: 1.Τις διατάξεις των παρ. 4 και 6 του άρθρ. 2 του Νόμ. 2175/93 «Οργάνωση ενιαίου φορέα αστικών συγκοινωνιών στην περιοχή Αθηνών –Πειραιώς και Περιχώρων και άλλες διατάξεις». 2.Το γεγονός ότι από τις διατάξεις του Δ/τος αυτού, δεν προκαλείται δαπάνη σε βάρος του Κρατικού Προϋπολογισμού. 3.Την αριθ. 339/1995 γνωμοδότηση του Συμβουλίου της Επικρατείας, μετά από πρόταση των Υπουργών Εθνικής Οικονομίας και Μεταφορών και Επικοινωνιών, αποφασίζουμε: Αρμοδιότητες Αντιπροσωπευτικής Συνελεύσεως  Κοινωνικού Ελέγχου Άρθρ.1.-Αντιπροσωπευτική Συνέλευση Κοινωνικού Ελέγχου αποτελεί το όργανο κοινωνικού ελέγχου του Οργανισμού και των εταιρειών που ιδρύει ο Οργανισμός Αστικών Συγκοινωνιών Αθηνών και έχει τις παρακάτω αρμοδιότητες: 1.Συμμετέχει στη διαμόρφωση του Προγράμματος Οικονομικής και Κοινωνικής ανάπτυξης στον τομέα των συγκοινωνιών, όσον αφορά το αντικείμενο του Οργανισμού Αστικών Συγκοινωνιών Αθηνών και των εταιρειών που ιδρύει. 2.Ελέγχει τον Ισολογισμό, την έκθεση πεπραγμένων και εισηγείται στην Γενική Συνέλευση επί της απαλλαγής των Διοικητικών Συμβουλίων από κάθε ευθύνη. 3.Ελέγχει την πορεία υλοποίησης του εγκεκριμένου προγράμματος ανάπτυξης των φορέων και υποβάλλει προς τη Γενική Συνέλευση έκθεση για την δράση των  Διοικητικών Συμβουλίων Οργανισμού Αστικών Συγκοινωνιών Αθηνών και των εταιρειών που αυτός ιδρύει. 4.Γνωμοδοτεί και διατυπώνει τη γνώμη της επί κάθε θέματος που παραπέμπουν σ’ αυτήν τα Διοικητικά Συμβούλια ή οι Γενικές Συνελεύσεις. Συγκρότηση Αντιπροσωπευτικής Συνελεύσεως  Κοινωνικού Ελέγχου Άρθρ.2.-1.Η Αντιπροσωπευτική Συνέλευση Κοινωνικού Ελέγχου αποτελείται από 27 μέλη των οποίων η θητεία ορίζεται ως τριετής, συγκροτείται δε ως ακολούθως: α)Εκπρόσωποι Κοινωνικών φορέων 10 μέλη: Τοπική Ένωση Δήμων και Κοινοτήτων -Νομού Αττικής (ΤΕΔΚΝΑ)                     μέλη   2 -Δήμου Αθήνας                                          μέλη   1 -Δήμου Πειραιά                                         μέλη   1 -Γενική Συνομοσπονδία Εργατών Ελλάδος  (Γ.Σ.Ε.Ε.)                                                  μέλη   1 -Ανώτατη Διοίκηση Ενώσεων Δημοσίων   Υπαλλήλων (Α.ΔΕ.ΔΥ.)                           μέλη   1 -Σύνδεσμος Ελλήνων Βιομηχάνων (ΣΕΒ) μέλη   1 -Εμπορικό Βιομηχανικό Επιμελητήριο   Αθήνας (ΕΒΕΑ), Εμπορικό Βιομηχανικό  Επιμελητήριο Πειραιά (ΕΒΕΠ)                μέλη   1 -Σύλλογος Συγκοινωνιολόγων                   μέλη   1 -Τεχνικό Επιμελητήριο Ελλάδος (ΤΕΕ)    μέλη   1 Οι παραπάνω εκπρόσωποι με τους αναπληρωτές τους, ορίζονται από τις διοικήσεις των αντίστοιχων κοινωνικών φορέων και διορίζονται με απόφαση του Υπουργού Μεταφορών και Επικοινωνιών. β)Εκπρόσωποι Μετόχων, μέλη 9 -Εκπρόσωποι Υπουργού Εθν. Οικονομίας Μέλη 3, με βαθμό Α΄ του κλάδου ΠΕ. -Εκπρόσωποι Υπουργού Εσωτερικών Μέλη 3, με βαθμό Α΄ του κλάδου ΠΕ -Εκπρόσωποι Υπουργού Μεταφορών και Επικοινωνιών Μέλη 3, με βαθμό Α΄ του κλάδου ΠΕ. Οι εκπρόσωποι των Υπουργών Εθνικής Οικονομίας, Εσωτερικών και Μεταφορών και Επικοινωνιών, με τους αναπληρωτές τους, προτείνονται από τους αντίστοιχους Υπουργούς και διορίζονται με απόφαση του Υπουργού Μεταφορών και Επικοινωνιών. (Αντί για τη σελ. 326,415) Σελ. 326,415(α) Τεύχος -Σελ.  Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 21.Ζ.β.60-62 γ)Εκπρόσωποι Εργαζομένων 8 μέλη. Οι Εκπρόσωποι των Εργαζομένων εκλέγονται με τους αναπληρωτές τους, με άμεση καθολική και μυστική ψηφοφορία από όλους τους Εργαζόμενους, (με το σύστημα καθολική και μυστική ψηφοφορία από όλους τους Εργαζόμενους) με το σύστημα της απλής αναλογικής, όπως ορίζεται στο άρθρ. 12 του Νόμ. 1264/82. Η διαδικασία, ο χρόνος και οι λεπτομέρειες της καθολικής μυστικής ψηφοφορίας, καθορίζονται για κάθε εκλογή από πενταμελή Εφορευτική Επιτροπή. Τα μέλη της Εφορευτικής Επιτροπής, η οποία προεδρεύεται από Δικαστικό Λειτουργό, που ορίζεται κατά τη     διάταξη     του    άρθρ. 11 του   Νόμ. 1264/82 ορίζονται με απόφαση του Υπουργού Μεταφορών και Επικοινωνιών, ύστερα από κοινή απόφαση όλων των αναγνωρισμένων συνδικαλιστικών οργανώσεων στο χώρο ή της Γενικής Συνομοσπονδίας Εργατών Ελλάδος. Στην ίδια Υπουργική Απόφαση, τάσσεται και η προθεσμία μέσα στην οποία πρέπει να εκλεγούν οι εκπρόσωποι αυτοί. -Ειδικότερα ως Εκπρόσωποι των Εργαζομένων εκλέγονται ανά 2 από τους Εργαζομένους στον Οργανισμό Αστικών Συγκοινωνιών Αθηνών, στην Εταιρεία θερμικών Λεωφορείων στα Ηλεκτροκίνητα Λεωφορεία Πειραιώς – Αθηνών και Περιχώρων και στον Ηλεκτρικό Σιδηρόδρομο Αθηνών – Πειραιώς. -Ο ορισμός των Εκπροσώπων της περίπτ. α΄ της προηγούμενης παραγράφου, γίνεται ύστερα από έγγραφο ερώτημα του Υπουργού Μεταφορών και Επικοινωνιών, με το οποίο ορίζεται και προθεσμία τουλάχιστον 20 ημερών. Σε περίπτωση που για οποιοδήποτε λόγο δεν ορίζονται οι Εκπρόσωποι, αυτοί ορίζονται και διορίζονται με απόφαση του Υπουργού Μεταφορών και Επικοινωνιών. -Στην Αντιπροσωπευτική συνέλευση Κοινωνικού Ελέγχου θα συμμετέχουν ανά δύο Εκπρόσωποι Εργαζομένων κάθε Εταιρείας που θα ιδρύσει ο Οργανισμός Αστικών Συγκοινωνιών Αθηνών κατά το άρθρ. 1 του Νόμ. 2175/93. 2.Ο Πρόεδρος και ο Αντιπρόεδρος της Αντιπροσωπευτικής Συνέλευσης Κοινωνικού Ελέγχου εκλέγονται μεταξύ των μελών αυτής, με θητεία ενός έτους, μετά από μυστική κάθε φορά ψηφοφορία. 3.Αμέσως μετά την συγκρότηση της Αντιπροσωπευτικής Συνέλευσης Κοινωνικού Ελέγχου, δημιουργείται μόνιμη υπηρεσιακή μονάδα γραμματειακής υποστήριξης αυτής, με ευθύνη του Διοικητικού Συμβουλίου Οργανισμού Αστικών Συγκοινωνιών Αθηνών. Σελ. 326,416(α) Τεύχος Σελ.  4.Όλα τα μέλη της Αντιπροσωπευτικής Συνέλευσης Κοινωνικού Ελέγχου διορίζονται με απόφαση του Υπουργού Μεταφορών και Επικοινωνιών και ανακαλούνται και αντικαθίστανται οποτεδήποτε και για το υπόλοιπο της θητείας τους, μετά από απόφαση των οργάνων που τους πρότειναν ή τους εξέλεξαν και αντίστοιχη απόφαση του Υπουργού Μεταφορών και Επικοινωνιών. Λειτουργία Αντιπροσωπευτικής Συνελεύσεως Κοινωνικού Ελέγχου Άρθρ.3.-1.Η Αντιπροσωπευτική Συνέλευση Κοινωνικού Ελέγχου συνέρχεται ανά τρίμηνο σε τακτική συνεδρίαση, μετά από πρόσκληση του Προέδρου αυτής ή του Αντιπροέδρου σε περίπτωση απουσίας του Προέδρου. Η Αντιπροσωπευτική Συνέλευση Κοινωνικού ελέγχου συνέρχεται σε έκτακτη συνεδρίαση όταν ζητηθεί: α)Από 7 τουλάχιστον μέλη του ή  β)Από το Διοικητικό Συμβούλιο του Οργανισμού Αστικών Συγκοινωνιών Αθηνών ή  γ)Από τον Υπουργό Μεταφορών και Επικοινωνιών. 2.Η Αντιπροσωπευτική Συνέλευση Κοινωνικού Ελέγχου βρίσκεται σε απαρτία αν είναι παρόντα 18 μέλη τουλάχιστον αποφασίζει δε με την απόλυτη πλειοψηφία των παρόντων μελών. 3.Η ημερήσια διάταξη των τακτικών συνεδριάσεων της Αντιπροσωπευτικής Συνέλευσης Κοινωνικού Ελέγχου, καθορίζονται από τον Πρόεδρο αυτής και σε περίπτωση απουσίας ή κωλύματος αυτού από τον Αντιπρόεδρο. Κατά τις έκτακτες συνεδριάσεις της Αντιπροσωπευτικής Συνέλευσης Κοινωνικού Ελέγχου, στην ημερήσια διάταξη συμπεριλαμβάνονται υποχρεωτικά και τα θέματα που ζητούνται, απ’ τους αιτούντες την έκτακτη σύγκλησή της. 4.Η ημερήσια διάταξη των συγκλήσεων της Αντιπροσωπευτικής Συνέλευσης, Κοινωνικού Ελέγχου, αποστέλλονται στα μέλη της τουλάχιστον 3 ημέρες προ της συνεδρίασης. -Περίληψη των πρακτικών κάθε συνεδρίασης και των αποφάσεων που λαμβάνονται, τηρούνται με μέριμνα της υπηρεσιακής γραμματειακής μονάδας υποστήριξης της Αντιπροσωπευτικής Συνέλευσης Κοινωνικού Ελέγχου. 5.Οι λοιπές λεπτομέρειες για την λειτουργία της αντιπροσωπευτικής συνέλευσης Κοινωνικού Ελέγχου καθορίζονται με κανονισμό λειτουργίας που εγκρίνεται απ’ αυτή. 21.Ζ.β.62 Αστικές Συγκοινωνίες Αθηνών-Πειραιώς και Περιχώρων-Ο.Α.Σ.Α. 